নবীগঞ্জ প্রতিনিধি ॥ অবৈধ অটো রিক্সা ও অদক্ষ চালকদের কারণে সড়ক দূর্ঘটনা এখন নিত্য দিনের সংবাদ হয়ে দাড়িয়েছে। প্রতিদিনই ঘটছে ভয়াবহ মর্মান্তিক সড়ক দূর্ঘটনা। এতে প্রাণহানি ও পঙ্গুত্বের ঘটনাও ঘটছে প্রতিদিন। অদ চালকদের বিরুদ্ধে প্রয়োজনীয় ব্যবস্থা গ্রহন করার দাবী জানিয়েছেন সচেতন মহল। জানা যায়, ঢাকা-সিলেট মহা সড়কের আউশকান্দিতে চালকের অদক্ষতার কারণে অটোরিক্সা (টমটম) উল্টে এক কলেজ ছাত্রী গুরুতর আহত হয়েছে। গতকাল সোমবার দুপুর ১টার দিকে সৈয়দপুর কম্পিউটার কোচিং শেষে অটোরিক্সা যোগে আউশকান্দিতে তার বাসায় ফেরার পথে মহা সড়কের মিনাজপুর গ্রামের আফাই মিয়ার বাড়ির সামনে অটোরিক্সাটি ফাঁকা রাস্তায় নিয়ন্ত্রন হারিয়ে উল্টে যায়। এতে কলেজ ছাত্রী গুরুতর আহত হয়। এসময় স্থানীয় জনতা তাকে উদ্ধার করে নবীগঞ্জ উপজেলা স্বাস্থ্য কমপ্লেক্সে ভর্তি করা হয়। ...